Shelisheli
Republic of the Seychelles (engl.) République des Seychelles (frz.) Repiblik Sesel (Seselwa) Jamhuri ya ShelisheliWito: Finis Coronat Opus. (Kilatini "Matokeo ni taji la kazi")Lugha rasmiSeselwa, Kiingereza, KifaransaMji MkuuVictoriaSerikaliJamhuriRaisJames Alix Michel (tangu tar. 14 Aprili 2004)Eneokm² 459Idadi ya wakazi92,000 (2012)Wakazi kwa km²186.2Uhuru29 Juni 1976 (kutoka Uingereza)PesaRupia ya ShelisheliWakatiUTC +4Wimbo la taifaKoste Seselwa
Shelisheli ni funguvisiwa na jamhuri katika Bahari Hindi mbele ya mwambao wa mashariki ya Afrika upande wa kaskazini wa Madagaska.
Shelisheli ina visiwa 115; 32 kati ya hivyo ni visiwa vikubwa kidogo vyenye milima, vingine ni vidogo na huitwa "Visiwa vya nje".
Kisiwa kikubwa zaidi ni Mahé na mji mkuu Victoria uko huko. Wakazi wengi huishi Mahe pamoja na visiwa vya karibu, hasa Praslin na La Digue.
Visiwa hivyo vina milima inayofikia hadi mita 900 juu ya UB. Mkubwa ni Morne Seychellois wenye mita 905 juu ya UB.
Hali ya hewa ni ya kitropiki ikiwa halijoto iko kati ya 24°C na 30°C. Kiasi cha mvua ni kati ya mm 2.880 huko Victoria na mm 3.550 mlimani.
Hakuna hakika kuhusu wakazi wa kwanza. Inaaminika ya kwamba ndio mabaharia na wafanyabiashara Waarabu.
Taarifa ya kwanza imepatikana kutoka kwa Wareno waliozunguka hapa kuanzia mwaka 1505.
Kwa karne moja na nusu meli au jahazi zilipitia Shelisheli tu kwa kusudi la kuchota maji ya kunywa au kukusanya matunda bila ya kuanzisha makao ya kudumu. Majambazi wa baharini walipenda kujificha Shelisheli.
Ndio Ufaransa uliojenga vituo vya kwanza vya kudumu mwaka 1756. Wafaransa waliita visiva "Seychelles" kwa heshima ya waziri wao wa siku zile Jean Moreau de Sechelles.
Walowezi wao walianzisha mashamba makubwa ya mazao ya biashara wakitumia watumwa kutoka Madagaska na Afrika bara kwa ajili ya kazi yenyewe.
Tangu mwaka 1814 visiwa vilikuwa chini ya Uingereza. Waingereza walivumilia walowezi na utamaduni wa Kifaransa visiwani.
Kwanza Shelisheli zilikuwa zikitawaliwa pamoja na Mauritius, lakini mwaka 1903 visiwa vilipewa cheo cha koloni mbali na Mauritius.
Mwaka 1970 Shelisheli walipata uhuru. Katiba ya kwanza ilifuata mfano wa Uingerezeza lakini mwaka 1979 katiba mpya ilileta mfumo wa chama kimoja.
Tangu 1993 katiba ilisahihishwa tena ikiruhusu vyama vingi vya kisiasa.
Chama kilichopata kura nyingi ndicho SPPF (Seychelles People's Progressive Front).
Wakazi kwa jumla (93.2%) ni machotara wenye mchanganyiko wa damu ya Ulaya, Afrika bara na Madagaska. Licha ya hao kuna vikundi vidogo vya Wazungu (5%), Wachina (0.5%) na Wahindi (0.3%) halisi.
Lugha rasmi ni tatu: Kifaransa, Kiingereza na Seselwa, aina ya Krioli ambayo imetokana na Kifaransa na ndiyo lugha ya kawaida.
Upande wa dini, wakazi wengi ni Wakristo (hasa Wakatoliki (76.2%), idadi ndogo (13.0%) ni Waprotestanti), wengine wachache ni Wahindu (2.4%), Waislamu (1.6%) n.k.
Biashara ya Shelisheli inategemea hasa utalii. Asilimia 30 hivi za wafanyakazi wote wamo katika utalii. Biashara hii inaingiza 70% ya pato la taifa.
Pamoja na utalii, uvuvi na kilimo ni muhimu pia.
Orodha ya nchi kufuatana na wakazi Orodha ya nchi za Afrika kulingana na idadi ya watu Orodha ya nchi za Afrika kulingana na msongamano wa watu Orodha ya nchi za Afrika kulingana na pato la taifa Demografia ya Afrika
, main government portal , Office of the President of the Republic of Seychelles , on-shore banking and insurance regulator , regulator of off-shore financial sector , government agency promoting investment in the Seychelles , government agency responsible for collecting, compiling, analysing and publishing statistical information
from UCB Libraries GovPubs at Curlie from BBC News Wikimedia Atlas of Seychelles , a non-profit nature conservation and educational non-governmental organisation , a scientific/environmental non-governmental nature protection association , the largest circulation local daily newspaper , Government tourism portal , Seychelles national airline
Jamii:Shelisheli Jamii:Nchi za Afrika Jamii:Umoja wa Afrika Jamii:Visiwa vya Afrika Jamii:Visiwa vya Bahari ya Hindi Jamii:Nchi za visiwa Jamii:Jumuiya ya Madola Jamii:Nchi zinazotumia lugha ya Kifaransa